İltifat Əliyarlı

İltifat Musa oğlu Əliyarlı () — tarixçi-alim, publisist, tarix üzrə fəlsəfə doktoru.

 Həyatı 
İltifat Əliyarlı 1949-cu ildə Jdanov (indiki Beyləqan) rayonunun Birinci Şahsevən kəndində anadan olub. 1974-cü ildə ADU (indiki BDU)-nun tarix fakuitəsinin əyani şöbəsini bitirib. 1974–1981-ci illərdə Beyləqan rayonunda müəllim, 1982–1995-ci illərdə AMEA-nın A. Bakıxanov adına Tarix İnstitutunda baş laborant, kiçik elmi işçi və elmi işçi vəzifələrində çalışıb. 1990-cı ildə Azərbaycan polisiinin tarixi üzrə respublikada ilk dəfə olaraq dissertasiya işi müdafiə edərək, tarix elmləri namizədi alimlik dərəcəsi alıb. Elmi-tədqiqatla yanaşı ali məktəblərdə pedaqoji fəaliyyətlə də məşğul olub.

İ. Əliyarlı 1996–2008-ci illərdə AR DİN-in "Mübariz keşikdə" qəzetində çalışıb. O, hazırda qüvvədə olan 2 iyul Polis Gününün təsis edilməsində yaxından iştirak edib. Tarix üzrə fəlsəfə doktoru İ. Əliyarlı polis və Azərbaycan tarixinə dair 6 kitabın və bir neçə elmi məqalələrin müəllifidir. Radio və televiziyada çıxışları olub, dövrü mətbuatda müxtəlif aktual mövzularda 1000-ə yaxın məqaləsi dərc edilib.

İ. Əliyarlı 2008-ci ilin sentyabrından AR Rabitə və İnformasiya Texnologiyaları Nazirliyi (RİTN) sistemində işləyib. AR RİTN Muzeynin direktoru olmuşdur. AR RİTN "Aztelekom" İB Tədris Mərkəzinin rəis müavini vəzifəsində çalıçıb. Hazırda Azərbaycan Milli Ensiklopediyasında redaktordur.

 Əsərləri 
 Azərbaycan Daxili İşlər Orqanlarının tarixi. Bakı: Azərbaycan Milli Ensiklopediyası NPB, 2003 (həmmüəllif).
 Azərbaycan Respublikası Daxili İşlər Orqanlarının Milli Qəhrəmanları. Bakı: Mütərcim, 2005.
 Azərbaycan Xalq Cümhuriyyəti dövründə rabitənin inkişafı 28 may 1918- 27 aprel 1920-ci il. Bakı: Mütəcim, 2009.
 İstiqlal fədailəri-Azərbaycan Xalq Cümhuriyyətinin Daxili İşlər Nazirləri və silahdaşları: 1918–1920. Bakı: Mütərcim, 2013.
 Azərbaycan Cümhuriyyətinin daxili işlər nazirləri və silahdaşları. Bakı: Mütərcim, 2017.
 Azərbaycan Polisinin yaranması və təşəkkülü tarixindən: 1918–1920-ci illər. Bakı: Mütərcim, 2018.

 Həmçinin bax 
 Əliyar Şahsevən
 Süleyman Əliyarlı

 İstinadlar 

Kateqoriya:Azərbaycan tarixçiləri
Kateqoriya:Azərbaycanlı tarixçilər
Kateqoriya:Azərbaycan publisistləri
Kateqoriya:Azərbaycanlı publisistlər